SET ปิดเช้าพุ่ง 12 จุด รับแรงซื้อหุ้นอิเล็กฯ-สื่อสาร ลุ้นบ่ายวิ่งต่อทะลุแนวต้าน 1,570 จุด
SET ปิดเช้าพุ่ง 12 จุด รับแรงซื้อหุ้นอิเล็กฯ-สื่อสาร ลุ้นบ่ายวิ่งต่อทะลุแนวต้าน 1,570 จุด โดยดัชนีช่วงเช้าปิดที่ระดับ 1,562.52 จุด เพิ่มขึ้น 11.93 จุด หรือ 0.77% มูลค่าการซื้อขาย 5.49 หมื่นล้านบาท
10 มี.ค. 2564

สื่อข่าวรายงานว่า ดัชนีช่วงเช้าปิดที่ระดับ 1,562.52 จุด เพิ่มขึ้น 11.93 จุด หรือ 0.77% มูลค่าการซื้อขาย 5.49 หมื่นล้านบาท 
10 หุ้นดันดัชนีเช้านี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยเช้านี้ปรับตัวขึ้น ขณะที่ตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบในกรอบแคบ เนื่องจากไม่มีปัจจัยบวกใหม่เข้ามา แต่ตลาดบ้านเราได้รับแรงหนุนจากหุ้นในกลุ่มชิ้นส่วนอิเล็กทรอนิกส์ และกลุ่มสื่อสารช่วยหนุนตลาดฯ โดยกลุ่มเทคโนโลยีของสหรัฐฯที่ปรับตัวขึ้นทำให้กลุ่มชิ้นส่วนอิเล็กทรอนิกส์ได้รับผลดีไปด้วย และกลุ่มสื่อสารยังเป็นกลุ่มที่ยัง Laggard แม้ว่า Valuation ของตลาดฯจะไม่ถูก
อย่างไรก็ดี ให้ติดตามตัวเลขเงินเฟ้อของสหรัฐฯในคืนนี้ ถ้าออกมาสูงกว่าตลาดคาดก็จะยิ่งหนุนให้อัตราผลตอบแทนพันธบัตร (Bond yield) สหรัฐฯสูงขึ้น และให้ติดตามการประชุมธนาคารกลางยุโรป (ECB) ในวันที่ 11 มี.ค.นี้ พร้อมมองตลาดบ้านเราช่วงนี้อาจเป็นลักษณะของการปรับตัวขึ้นสลับกับการพักตัว
สำหรับแนวโน้มการลงทุนในช่วงบ่ายนี้ นายวีระวัฒน์ กล่าวว่า ตลาดฯคงจะแกว่งไซด์เวย์ในกรอบแคบ โดยมีแนวรับ 1,550-1,540 จุด ส่วนแนวต้าน 1,565-1,570 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
SCGP    มูลค่าการซื้อขาย   1,889.91 ล้านบาท  ปิดที่  45.00 บาท เพิ่มขึ้น 2.00 บาท
OR      มูลค่าการซื้อขาย   1,880.47 ล้านบาท  ปิดที่  30.25 บาท เพิ่มขึ้น 0.50 บาท
BBL     มูลค่าการซื้อขาย   1,704.61 ล้านบาท  ปิดที่ 126.00 บาท เพิ่มขึ้น 0.50 บาท
PTT     มูลค่าการซื้อขาย   1,684.12 ล้านบาท  ปิดที่  41.25 บาท ราคาไม่เปลี่ยนแปลง
ADVANC  มูลค่าการซื้อขาย   1,523.54 ล้านบาท  ปิดที่ 172.00 บาท เพิ่มขึ้น 3.50 บาท